সাবরাংয়ে পর্যটকদের জন্য পাঁচতারা হোটেল, মেরিন অ্যাকুরিয়াম, সি-ক্রুজ, বিদেশিদের জন্য সংরক্ষিত এলাকা, সেন্ট মার্টিন দ্বীপে ভ্রমণের ব্যবস্থা, ভাসমান জেটি, শিশুপার্ক, ইকো-কটেজ, পানির নিচে রেস্তোরাঁ, ভাসমান রেস্তোরাঁসহ বিভিন্ন সুবিধা থাকবে। বেজার কাছ থেকে জমি ইজারা নিয়ে এসব অবকাঠামো নির্মাণ করবে বেসরকারি বিনিয়োগকারীরা। বেজা তাদের জমি উন্নয়ন করে দেবে এবং রাস্তাঘাট ও অন্যান্য সুবিধা নিশ্চিত করবে।২০৩০ সাল নাগাদ সরকার ১০০টি অর্থনৈতিক অঞ্চল প্রতিষ্ঠার লক্ষ্য ঠিক করেছে। এসবের মধ্যে কয়েকটি অর্থনৈতিক অঞ্চল হবে পর্যটন সুবিধা বাড়াতে।